b'\n_START_ARTICLE_\nArmijos Krajovos Augustavo apygarda\n_START_PARAGRAPH_\nArmijos Krajovos Augustavo apygarda (lenk. Obw\xc3\xb3d August\xc3\xb3w AK) \xe2\x80\x93 rezistencin\xc4\x97 apygarda egzistavusi per II pasaulin\xc4\xaf kar\xc4\x85, Suvalk\xc5\xb3 inspekt\xc5\xabroje, Armijos Krajovos Balstog\xc4\x97s vaivadijoje, Augustavo apskrities vals\xc4\x8diuose ir Augustavo girioje. Apygardos savanori\xc5\xb3 ir karinink\xc5\xb3 rezistensiniai b\xc5\xabriai kovojo prie\xc5\xa1 Vokietijos kariuomen\xc4\x99. Apygardos slapyvardis: Olcha (Alksnis). Po karo daugelis apygardos kovotoj\xc5\xb3 buvo suimti ir i\xc5\xa1tremti NKVD ir Raudonajai armijai vykdant operacij\xc4\x85 - Augustavo med\xc5\xbeiokl\xc4\x97.\n_START_SECTION_\nSukilimas "Audra"\n_START_PARAGRAPH_\nSukilimas Audra \xc4\xafvykdytas II pasauliniam karui art\xc4\x97jant \xc4\xaf pabaig\xc4\x85. Armijos Krajovos daliniai u\xc5\xbepuol\xc4\x97 Vokietijos kariuomen\xc4\x97s dalinius. Sukilime dalyvavo 6 karininkai ir 300 eilini\xc5\xb3. Buvo perimta nema\xc5\xbeai vokie\xc4\x8di\xc5\xb3 ginkl\xc5\xb3, amunicijos, sunaikinti keli automobiliai ir motociklai. \xc5\xbduvo apie 40 vokie\xc4\x8di\xc5\xb3, 60 su\xc5\xbeeisti ir 35 paimti \xc4\xaf nelaisv\xc4\x99. \xc5\xbduvo vienas Armijos Krajovos kovotojas ir du su\xc5\xbeeisti.'